213 



noe poetih kasep sorangan, 

 geura singit samping poetih, 

 bahaneun loenggoeh ka ajoe, 

 bahaneun linggih ka geulis, 

 Sang Pohatji doengkoek larang, 

 noe larang geulis sorangan, 

 kieu ngaran awewena." 

 Geus parele ngageugeus amboe djeung sakabehna. 



XLVI. 



Tjatoerkeun di manggoeng, katjarita di kahjangan. 



Soenan amboe teroes panon batan katja katingali salawasna, geus parele 

 ngageugeus amboe djeung sakabehna. 



Saoer Soenan amboe: „Kai Boëdjangga toea, loeloegoe ing boedjangga, geura 

 toeroenkeun piwadaheunana." 



Satoedoeh metoe, sakedap netra, sadjiadna tinoeroetan sakmana tjatjap bae. 

 Ti loehoer lemboet datang ka handap badag; tes, djleg leuit toedjoeh ngaban- 

 doeng, tatjan ditembongkeun ka Poerba sari. 



„Ngitoeng-ngitoeng sandi tahoen, 

 ngetang-ngetang sandi boelan, 

 neangan poë panganten, 

 gdarna di poë soma, 

 toeloejna prak dikoekoesan, 

 rek ngadjajak amboe pare, 

 ditjokot ti paboearan, 

 toeloejna dikoerilingan, 

 Sang Pohatji doengkoek poetih, 



hajoe moelih! 

 Sang Pohatji doengkoek larang, 



hajoe poelang! 

 da geus datang ka mangsana, 

 poma sarintji saese, 

 oelah arek katinggaleun." 

 Datang ka karang leuit dikoerilingkeun, datang ka patepoeng gelang: „Sang 

 Pohatji doengkoek poetih, Sang Pohatji doengkoek larang, tjoeang ngeureunan 

 palaj di Pohatji andjoeng rarang, ngaran karang leuitna." 



„Sang Pohatji doengkoek poetih, 



geura linggih, 

 Sang Pohatji doengkoek rarang, 



geura tjalik, 

 di Pohatji gedong manik tampa emas." 



